钦定古今图书集成/理学汇编/学行典/第208卷 > 陈良言
## 钦定古今图书集成/理学汇编/学行典/第208卷 > 陈良言

按《宁波府志》：“陈良言，字志行，副使槐之子也。天性至
孝，幼时善承颜色，行坐不离侧。稍长，竭诚事养。父患
目障，医药不效，良言以舌舐之，旬日即愈。母得疯疾，
七年不能起，良言亲身抱扶，便溺浣濯，皆躬事之，疾
已方止。念父母年迈，恐有不测，尝卧于床侧，外扄其
户。及卒，哀毁骨立，伏苫三载。既葬，复庐墓三年，绝不”
入私室。父榇在堂，值怜家失火，将及于榇，望北号呼，
忽反风而火灭。居室尝有双鹊哺雏，巢其上，及猫相
乳之异，乡人咸以为诚孝所感云。